text: ওয়াহিদা রেহমান একজন ভারতীয় চলচ্চিত্র অভিনেত্রী যিনি বিংশ শতকের ষাট, সত্তর ও আশির দশকে হিন্দি সিনেমার সফল অভিনেত্রী হিসাবে খ্যাতিলাভ করেছিলেন। তিনি সত্যজিৎ রায়ের অভিযান ছবিতেও অভিনয় করেন। ১৯৭১ সালে বাংলাদেশের মুক্তিযুদ্ধে তিনি দূর থেকে বিশেষ ভূমিকা রেখে স্মরণীয় হয়ে আছেন।
  
  জন্ম 
  ওয়াহিদা রেহমান ১৯৩৬ সালের ১৪ মে ভারতের তামিলনাড়ু রাজ্যে জন্মগ্রহণ করেন। ওয়াহিদা রেহমান ১৯৫৬ সালে ‘সিআইডি’ ছবিতে অভিনয়ের মধ্য দিয়ে হিন্দি সিনেমার জগতে প্রবেশ করেন। এ ছবির সাফল্যের পর ১৯৫৭ সালে‘পয়সা’ ছবিতে নায়িকার ভূমিকায় অভিনয় করেন। এরপর ষাট, সত্তর ও আশির দশকে তিনি ছিলেন হিন্দি সিনেমার খ্যাতিমান অভিনেত্রী। তিনি সত্যজিৎ রায়ের অভিযান ছবিতেও অভিনয় করেন।
  
  বাংলাদেশের মুক্তিযুদ্ধে অবদান 
  ১৯৭১ সালের ২৫শে মার্চ্চ রাত্রিতে বাংলাদেশে গণহত্যা শুরু হলে মুম্বইয়ের অধিকাংশ সংবাদপত্র এর সচিত্র সংবাদ প্রকাশিত হয়। মুম্বাইয়ের পেশাজীবী সচেতন মানুষ বাংলাদেশে গণহত্যার প্রতিবাদে ঐক্যবদ্ধ হন। বাংলাদেশকে সহায়তা করার লক্ষ্যে এপ্রিলের প্রথম সপ্তাহে তারা মুম্বাইয়ের সাংবাদিক সুব্রত বন্দ্যোপাধ্যায়ের বাসায় সমবেত হন। সভায় আলোচনাক্রমে মহারাষ্ট্রে ‘বাংলাদেশ এইড কমিটি’ গঠনের সিদ্ধান্ত গৃহীত হয়। কমিটির সভাপতি, সহ-সভাপতি ও অনারেরি সেক্রেটারি মনোনীত হন যথাক্রমে মুম্বাইয়ের ব্যবসায়ী হরিশ মহেন্দ্র, সাংবাদিক সলিল ঘোষ এবং ওয়াহিদা রেহমান। কমিটি মুক্তিযুদ্ধে সমর্থন দানের লক্ষ্যে নানাবিধ ভূমিকা গ্রহণ করে এবং সেখানে ওয়াহিদা রেহমানের ছিল অতুলনীয় অবদান। ওয়াহিদা রেহমানকে বাংলাদেশের প্রবাসী সরকার একটি চিঠি পাঠায়। চিঠির বার্তাবাহক নূরুল কাদিরের মুখে নিরস্ত্র বাঙালির ওপর পাকিস্তানি সেনাবাহিনীর অত্যাচার ও গণহত্যার বিবরণ শুনে তিনি আবেগাপ্লুত হয়ে পড়েন। বার্তাবাহককে মহারাষ্ট্রের তৎকালীন গভর্নর এবং বাংলাদেশ এইড কমিটির প্রধান পৃষ্ঠপোষক নবাব আলী ইয়ার জংয়ের সঙ্গে সাক্ষাতের ব্যবস্থা করেন। তিনি স্বল্পতম সময়ে মুম্বাই চেম্বার অব কমার্স অ্যাণ্ড ইণ্ডাাস্ট্রিজের সভাপতি, মুম্বাই হাইকোর্টের ব্যারিস্টার, প্রখ্যাত ইংরেজি সাপ্তাহিক ব্লিৎজ সহ মুম্বইয়ের বিভিন্ন সংবাদপত্রের সম্পাদকের কাছে ফোন করে, কখনও সরাসরি গিয়ে বাংলাদেশের পক্ষে জনমত গঠনে তৎপরতা চালান। বুদ্ধিজীবী, শিল্পপতি, সম্পাদক এবং মহারাষ্ট্র প্রশাসনের কর্তাব্যক্তি, যাদের ওপর ওয়াহিদা রহমানের ছিল প্রচ্ছন্ন প্রভাব, তাদের কাছেও বাংলাদেশের মুক্তিযুদ্ধের প্রতি সমর্থন আদায়ের জন্য যান। তিনি অসাধারণ সাংগঠনিক দক্ষতায় বাংলাদেশের মুক্তিসংগ্রামের পক্ষে জনমত গঠন ছাড়াও মুম্বাইয়ের চলচ্চিত্রাঙ্গনের সবাইকে মুক্তিযুদ্ধে সহায়তায় এগিয়ে আসতে অনুপ্রাণিত করেন।
  
  পুরস্কার 
  ওয়াহিদা রেহমান ১৯৭১ সালে সেরা অভিনেত্রী হিসেবে ভারতের জাতীয় পুরস্কার লাভ করেন। অন্যান্য পুরস্কারের মধ্যে ১৯৬৬ ও ১৯৬৮ সালে ফিল্ম ফেয়ার, ১৯৯৪ সালে ফিল্ম ফেয়ার আজীবন সম্মননা পুরস্কার, ১৯৭২ সালে পদ্মশ্রী পুরস্কার এবং ২০১১ সালে পদ্মভূষণ পুরস্কার লাভ করেন।
  
  চলচ্চিত্রের তালিকা
  
  পুরস্কার এবং মনোনয়ন
  
  আরও পড়ুন
  
  তথ্যসূত্র
  
  বহিঃসংযোগ 
   
   Waheeda Rehman Interview
  A Film Retrospective in Seattle. October 2004 *[https://web.archive.org/web/20061210124307/http://www.geocities.com/chchamuk_chchaili/WaheedaRehman.html?1092378902750]
   Popular Waheeda Rehman songs 
   Queen of Hearts an interview with Rehman published in The Hindu
  
  বিষয়শ্রেণী:১৯৩৬-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:ভারতীয় অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:কাঞ্চিপুরাম জেলা থেকে মানুষ
  বিষয়শ্রেণী:পদ্মভূষণ প্রাপক
  বিষয়শ্রেণী:পদ্মশ্রী প্রাপক
  বিষয়শ্রেণী:তামিল ব্যক্তি
  বিষয়শ্রেণী:ভারতীয় মুসলিম
  বিষয়শ্রেণী:২০শ শতাব্দীর ভারতীয় অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:শ্রেষ্ঠ অভিনেত্রী বিভাগে ফিল্মফেয়ার পুরস্কার বিজয়ী
  বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
  বিষয়শ্রেণী:সেরা অভিনেত্রীর জাতীয় চলচ্চিত্র পুরস্কার বিজয়ী
  বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
  বিষয়শ্রেণী:ফিল্মফেয়ার আজীবন সম্মননা পুরস্কার বিজয়ী
title: ওয়াহিদা রেহমান